**Pályázati felhívás**

**A pályázatot meghirdető szerv neve, címe:** Törtel Község Önkormányzata

2747 Törtel, Szent István tér 1.

**A munkakör megnevezése:** Déryné Művelődési Központ és Könyvtárigazgató (magasabb vezető)

**A munkavégzés helye:** Pest megye, 2747 Törtel, Dózsa György út 19. („ A” épület), 20-22. (Malom „B” épület)

**A jogviszony időtartama:**  
  
Határozatlan idejű, közalkalmazotti jogviszony.  
                          
**Foglalkoztatás jellege:**  
  
Teljes munkaidő.

**A vezetői megbízás időtartama:**

A vezetői megbízás határozott időre, 5 évre szól.

**A munkakörbe tartozó, illetve a vezetői megbízással járó lényeges feladatok:**

Az intézmény jogszabályok szerinti működtetése, vezetése, és az alapító okirat szerinti feladatok ellátása. A Művelődési Központ/Könyvtár tevékenységének szakmai irányítása, rendezvények szervezése, (kiállítások, fesztiválok, zenei rendezvények szervezése), helyi ünnepekhez kötődő rendezvények szervezése. Munkahelyi, iskolai szabadidő szervezés, közösségfejlesztés, térségi kulturális kapcsolatok fejlesztése, a községi hagyományok ápolása.

**Illetmény és juttatások:**  
  
Az illetmény megállapítására és a juttatásokra a Közalkalmazottak jogállásáról szóló 1992. évi XXXIII. törvényrendelkezései az irányadók.  
                          
**Pályázati feltételek:**

* Főiskola, a Pályázónak rendelkeznie kell a közalkalmazottak jogállásáról szóló 1992. évi XXXIII. törvény és annak végrehajtásáról a művészeti, a közművelődési és a közgyűjteményi területen foglalkoztatott közalkalmazottak jogviszonyával összefüggő egyes kérdések rendezéséről szóló 150/1992. (XI. 20.) Korm. rendelet előírásaiban szereplő, és a vezetői megbízáshoz szükséges 6/A., 6/B., 6/G. szakaszaiban előírt feltételekkel. - Magasabb vezetői megbízást az kaphat, aki a munkáltatóval közalkalmazotti jogviszonyt létesít, vagy a megbízással egyidejűleg közalkalmazotti munkakörbe kinevezhető
* Vagyonnyilatkozat tételi eljárás lefolytatása
* Magyar állampolgárság
* Büntetlen előélet
* Cselekvőképesség

**A pályázat elbírálásánál előnyt jelent:**

Vezetői gyakorlat

MS Office felhasználói szintű ismerete

**A pályázat részeként benyújtandó iratok, igazolások:**

* A végzettséget igazoló okirat(ok) másolata (Az eredeti okmány(ok) a személyes meghallgatáson bemutatandók)
* Fényképes részletes szakmai önéletrajz
* Az intézmény vezetésére vonatkozó vezetői program, a szakmai helyzetelemzésre épülő fejlesztési elképzelések
* Az államháztartási és vezetési ismereteket nyújtó tanfolyam elvégzéséről szóló okirat másolata, annak hiányában nyilatkozat arról, hogy a tanfolyamot a megbízás kezdetétől számított két éven belül elvégzi
* Szakmai gyakorlat meglétét igazoló munkahelyi okiratok másolata.
* 3 hónapnál nem régebbi erkölcsi bizonyítvány
* Nyilatkozat a vagyonnyilatkozat-tételi kötelezettség teljesítésének vállalásáról.
* Nyilatkozat arról, hogy a pályázati anyagban foglalt személyes adatainak a pályázati eljárással összefüggő kezeléséhez hozzájárul
* Nyilatkozat arról, hogy a pályázati anyagot a pályázatot véleményező és elbíráló testület tagjai is megismerhetik

**A munkakör betölthetőségének időpontja: 2019. június 01.**  
  
**A pályázat benyújtásának határideje:** 2018. november 05.  
  
**A pályázat elbírálásának határideje:** 2018. december 05.

**A pályázatok benyújtásának módja, helye:**

A pályázatokat egy példányban, személyesen vagy postai úton zárt borítékban lehet benyújtani Törtel Község Önkormányzata címére (2747 Törtel, Szent István tér 1. szám). A borítékra kérjük ráírni: „Igazgató (Magasabb vezető)”.

A pályázattal kapcsolatban további információt Godó Tibor polgármester nyújt az 53/576-010-es telefonszámon.

**A pályázatok elbírálásának módja:**

A pályázat nyerteséről Törtel Község Önkormányzata Képviselő-testülete dönt.

Törtel Község Önkormányzata Képviselő-testülete fenntartatja magának a jogot, hogy a pályázatot eredménytelennek nyilvánítsa. A pályázatok elbírálásának eredményéről a pályázók tájékoztatást kapnak.